Notă de fundamentare
la proiectul Ordinului Ministrului Finanțelor „cu privire la aprobarea bugetului Instituției Publice „Consiliul de supraveghere publică a auditului” pentru anul 2027”
	1. Denumirea autorului și, după caz, a participanților la elaborarea proiectului

	Proiectul ordinului este elaborat de Instituția Publică „Consiliul de supraveghere publică a auditului”.

	2. Condițiile ce au impus elaborarea proiectului actului normativ

	Necesitatea elaborării proiectului de ordin „Cu privire la aprobarea bugetului Instituției Publice „Consiliul de supraveghere publică a auditului” pentru anul 2027” este generată de prevederile art.39 alin.(2)  din  Legea nr.271/2017 privind auditul situațiilor financiare (în continuare – Legea nr.271/2017).
Obiectivul prezentului proiect constă în realizarea prevederilor art.39 al Legii nr.271/2017, privind stabilirea surselor de finanțare și modului de utilizare a acestora prin bugetul de venituri și cheltuieli al I.P. „Consiliului de supraveghere publică a auditului” (în continuare – Consiliul).
Consiliul este o instituţie publică autonomă, cu statut de persoană juridică, responsabilă pentru supravegherea publică a auditului.
Consiliul dispune de un buget autonom, de conturi bancare în contul unic trezorerial al Ministerului Finanţelor şi îşi desfăşoară activitatea în baza principiilor de autogestiune.
Conform art.38 alin.(5) lit.b) al Legii nr.271/2017, precum și pct.13 subpct.2) al Regulamentului de activitate al Consiliului de supraveghere publică a auditului, aprobat prin Hotărârea Guvernului nr.807/2018, proiectul bugetului Consiliului a fost aprobat de către Comitetul de supraveghere a auditului pe data de 8 octombrie 2026.

	3. Obiectivele urmărite și soluțiile propuse

	Pentru asigurarea activității Consiliului, acesta urmează a fi finanțat din plățile și cotizațiile efectuate de auditori și de entitățile de audit, din cotizațiile efectuate de stagiarii în audit.
Proiectul bugetului Consiliului pentru anul 2027 prevede venituri în sumă de 6 921,2 mii lei și cheltuieli în sumă totală de 7 810,2 mii lei, cu înregistrarea unui deficit de 889,0 mii lei, care va fi acoperit din mijloacele bănești disponibile ale Consiliului.
Veniturile reprezintă plățile și cotizațiile efectuate de auditori și de entitățile de audit, cotizațiile efectuate de stagiarii în audit și plata persoanelor privind admiterea la probele scrise ale examenului pentru obținerea calificării profesionale de auditor.
Sursele de venituri în sumă totală de 6 921,2 mii lei constituie:
1. Plata anuală a entității de audit în mărime de un salariu mediu lunar  pe economie,  prognozat și aprobat anual de către Guvern, pentru fiecare raport al auditorului emis pentru auditul situațiilor financiare individuale la entitățile de interes public și la entitățile mari (154 rapoarte x 18 800) – 2 895,2 mii lei;
2. Plata anuală a entității de audit în mărime de 0,2 din salariul mediu lunar pe economie, prognozat și aprobat anual de către Guvern, pentru fiecare raport al auditorului emis pentru auditul situațiilor financiare individuale la alte entități, decât la entitățile de interes public și la entitățile mari supuse auditului obligatoriu și pentru auditul solicitat (791 rapoarte x 3 760 lei) – 2 974,2 mii lei;
3. Plata anuală în mărime de 0,5 din salariul mediu lunar pe economie, prognozat și aprobat anual de către Guvern, pentru fiecare raport al auditorului emis pentru auditul situațiilor financiare consolidate (37 rapoarte x 9 400 lei) – 347,8 mii lei;
4. Plata persoanei fizice în mărime de 0,2 din salariul mediu lunar pe economie,  prognozat și aprobat anual de către Guvern, pentru admiterea la probele scrise ale examenului pentru obținerea calificării profesionale de auditor (2 sesiuni x 7 pretendenți x 3 examene la fiecare sesiune = 42 persoane fizice x 3 760 lei) – 157,9 mii lei;
5. Cotizațiile anuale ale auditorilor în mărime de 0,1 din salariul mediu lunar pe economie, prognozat și aprobat anual de către Guvern (233 auditori x 1 880 lei) – 438,0 mii lei;
6. Cotizațiile anuale ale stagiarilor în mărime de 0,05 din salariul mediu lunar pe economie, prognozat și aprobat anual de către Guvern (23 stagiari x 940 lei) – 21,6 mii lei;
7. Plata pentru recunoașterea certificatului internațional în mărime de 0,1 din salariul mediu lunar pe economie, prognozat și aprobat anual de către Guvern (5 certificate x 1880) – 9,4 mii lei;
8. Plata unică a auditorului în mărime de 0,1 din salariul mediu lunar pe economie, prognozat și aprobat anual de către Guvern pentru înregistrarea în Registrul public al auditorilor (11 auditori x 1 880 lei) – 20,7 mii lei;
9. Plata unică a entității de audit în mărime de 0,2 din salariul mediu lunar pe economie, prognozat și aprobat anual de către Guvern pentru înregistrarea în Registrul public al entităților de audit (15 entități x 3 760 lei) – 56,4 mii lei.
Cheltuielile pentru anul 2027, în sumă totală de 7 810,2 mii lei includ:
1. Cheltuieli privind remunerarea muncii, inclusiv contribuții de asigurări sociale de stat obligatorii 29%, 6 500,5 mii lei, dintre care: 
- angajații Consiliului –  6 030 512,00 lei;  
- membrii Comitetului de supraveghere a auditului –  291 024,00 lei; 
- membrii Comisiei de certificare a auditorilor – 170 249,04 lei;  
- observatorii examenului de certificare al auditorilor – 8 730,72 lei.
2. Cheltuieli privind serviciile de locațiune – 379,9 mii lei;
3. Cheltuieli de birotică și alte cheltuieli administrative – 36,9 mii lei;
4. Cheltuieli pentru procurarea mijloacelor fixe  - 64,0 mii lei;
5. Cheltuieli privind serviciile de Internet – 13,8 mii lei;
6. Cheltuieli privind întreținerea paginii web al Consiliului – 110,0 mii lei;
7. Cheltuieli pentru procurarea obiectelor de inventar – 19,8 mii lei;
8. Cheltuieli aferente întreținerii programului informațional Soft Contabil – 129,1 mii lei;
9. Cheltuieli aferente formării profesionale a angajaților, cheltuieli aferente deplasărilor în interes de serviciu  - 228,0 mii lei
10. Cheltuieli aferente achitării serviciilor de recrutare – 20,0 mii lei
11. Cheltuieli aferente abonamentelor la publicații, resurse informaționale și servicii/platforme software – 27,6 mii lei;
12. Cheltuieli pentru servicii de asistență juridică – 200,0 mii lei;
13. Cheltuieli privind dezvoltarea și implementarea platformei informatice pentru controlul extern al calității – 70,0 mii lei;
14. Cheltuieli aferente organizării examenului pentru obținerea calificării profesionale de auditor – 10,6 mii lei.

	4. Analiza impactului de reglementare

	4.1. Impactul asupra sectorului public

	Nu este aplicabil

	4.2. Impactul financiar și argumentarea costurilor estimative

	Implementarea prezentului proiect nu necesită cheltuieli financiare şi alocarea mijloacelor financiare suplimentare de la bugetul de stat.
Bugetul planificat al Consiliului pentru anul 2027 include la venituri suma de 6 921,2 mii lei și la cheltuieli suma de 7 810,2 mii lei, cu înregistrarea unui deficit de 889,0 mii lei.
Consiliul va acoperi deficitul din contul mijloacelor bănești disponibile.

	4.3. Impactul asupra sectorului privat

	Nu este aplicabil

	4.4. Impactul social

	Nu este aplicabil

	4.5. Impactul asupra mediului

	Nu este aplicabil.

	4.6. Alte impacturi și informații relevante

	Nu este aplicabil

	5. Compatibilitatea proiectului actului normativ cu legislația UE

	5.1. Măsuri normative necesare pentru transpunerea actelor juridice ale UE în legislația națională

	Prezentul proiect nu are scopul de a transpune prevederile legislației Uniunii Europene.

	5.2. Măsuri normative care urmăresc crearea cadrului juridic intern necesar pentru implementarea legislației UE

	Nu este aplicabil.

	6. Avizarea și consultarea publică a proiectului actului normativ

	[bookmark: _GoBack]Proiectul este supus avizării și consultării publice în conformitate cu art.32 din Legea nr.100/2017 cu privire la actele normative, prin expediere părților interesate și prin publicare pe pagina web oficială a Ministerului Finanțelor și pe portalul guvernamental particip.gov.md.
În scopul respectării prevederilor Legii nr.239/2008 privind transparenţa în procesul decizional, proiectul de hotărâre și nota de fundamentare au fost plasate pe pagina web oficială a Ministerului Finanțelor (compartimentul „Transparența decizională”) și pe portalul guvernamental particip.gov.md.

	7. Concluziile expertizelor

	-

	8. Modul de încorporare a actului în cadrul normativ existent

	Urmare aprobării proiectului, nu va apărea necesitatea modificării sau abrogării unor acte normative.

	9. Măsurile necesare pentru implementarea prevederilor proiectului actului normativ

	-



      Ministră                                                                               Victoria Belous

